Rasa Serra

Rasa Serra (tikr. Rasa Veretenčevienė, g. 1975 m. gegužės 9 d. Alytuje) – Lietuvos folkloro, džiazo ir įvairių kitų stilių dainininkė.

Biografija 
Jaunystėje dalyvavo muzikiniuose ir šokių kolektyvuose, būreliuose. Vėliau, Juozo Gruodžio konservatorijoje mokėsi grojimo akordeonu. 1996 m. Klaipėdos universitete pradėjo studijuoti folklorinę muziką. Pas Steponą Janušką studijavo džiazą, nuo 1997 m. dalyvavo Klaipėdos universiteto Menų fakulteto Liaudies muzikos katedros studentų folkloro ansamblyje (su juo dalyvavo koncertuose Lietuvos muzikos akademijoje ir Kauno filharmonijoje).

Rasa Serra dalyvauja įvairiuose, daugiausia folkloro ir džiazo, muzikiniuose projektuose, dainų šventėse. Bendradarbiavo su įvairiais atlikėjais (Donis, Exem, Saulium Petreikiu ir kt.) atlikdama pagrindines vokalines ar pritariamojo vokalo partijas. Nuo 2004 m. vokalinės grupės „Cappella’A“ narė. Rasa Serra kaip atlikėja dalyvavo Dzūkijos Sostinės šventėje (2009 m.), Lietuvos Tūkstantmečio Dainų šventėje (2009 m.), Lietuvos Dainų šventėse (visose nuo 2007 m.).

2010 m. „Enigma“ projekto dvidešimtmečio konkurse su daina „Oi giria giria“ užėmė 4 vietą ir prisidėjo kuriant dainą MMX (The Social Song).

2012 m. Rasa Serra dalyvavo neolimpinių sporto šakų pasaulinių sporto žaidynių „TAFISA World Sport for All Games“ atidarymo ceremonijoje. Dalyvavo tarptautiniuose festivaliuose „Vilniaus dienos Gdanske“ (2013 m.), „Parbėg laivelis“ (2014 m.), „Gdansko kultūros dienos Vilniuje” (2014 m.), muzikos festivaliuose „Kilkim žaibu“, „Mėnuo Juodaragis“, etnografiniuose renginiuose, Šiaurės Amerikos lietuvių dainų šventėje Čikagoje (2015 m.) bei surengė kitus pasirodymus JAV su S. Petreikiu. Nuo 2015 m. pradėjo koncertuoti su dainų ir šokių ansambliu „Lietuva“.

Apdovanojimai 

 A.LT 2006 m. – geriausias etno atlikėjas (už kartu su Doniu įrašytą albumą „Bite lingo“)
 „Vokal total“ konkurso Austrijoje laimėtoja (su grupe „Cappella’A“) – 2006 m. bronzinio, 2009 m. auksinio
 Tamperės vokalinės muzikos festivalio nugalėtoja (su grupe „Cappella’A“)
 Solevoci a Cappella tarptautinio konkurso Varezėje 2011 m. nugalėtoja (su grupe „Cappella’A“).
 „Vocal Marathon 2011“ konkurso Rijekoje nugalėtoja (su grupe „Cappella’A“)

Diskografija

Muzika 
Atliko vokalines partijas šiuose alblumuose:
 Klaipėdos universiteto lietuvių liaudies instrumentų orkestras 1 (2002)
 Klaipėdos universiteto lietuvių liaudies instrumentų orkestras 2 (2003)
 Exem – Origami (2004)
 Amber Tribes (2005)
 The Singing Land – contemporary folk music from Lithuania 2005 (2005)
 Kelias į žvaigždes 2 (1) (2006)
 Kelias į žvaigždes 2 (2) (2006)
 Donis – Bite lingo (2006)
 Хатынь: Tacet, Sed Loquitur – Žalio Vario (2006)
 NOTE LITHUANIA (2007)
 Andrius Rimiškis – Tarp žemės ir dangaus (2007)
 YVA – Blondinės (2007)
 ZIP Gatvė (2007)
 Čili ritmai vol. 1822 (2007)
 La Plage Des Bikinis (2008)
 Mino – Italiano (2008)
 Paulius Stalionis – Aš atnešiu tau saulę (2009)
 Lietuvos Tūkstantmečio dainų šventės ansamblių vakaro “METAI…” (2009)
 CD rinktinė Mėnuo Juodaragis (2009)
 Donis – Kas tave šaukia… (2010)
 Giedrius Svilainis – Aukojimo šokis (2012)
 Cappella’A – Together as One (2012)
 Saint Of Sin – Language Of Light (2015)
 Saint Of Sin – Sky Child (2016)
 Rasa Serra ir Saulius Petreikis – Dzūkija (2017)

Filmai 
 DVD – Cappella’A (2002)
 DVD – Pangea Portugal (2005)
 DVD – The Last Drop (2006)
 DVD – NOTE LITHUANIA (2007)

Nuorodos 
 Oficiali svetainė 
 Pakartot.lt
 Last.fm
 Oficiali svetainė youtube.com

Serra
Serra